\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Ερώτηση:**

**Οι ΓΟΕΒ εξαιρούνται ή όχι από τον ΑΣΕΠ;**

*(Δηλαδή εξαιρούνται οι προσλήψεις του προσωπικού των ΓΟΕΒ από τον ΑΣΕΠ);*

**Απάντηση:**

 Α)  Στον αρχικό νόμο, ειδικότερα στο Άρθρο 14 «Έκταση εφαρμογής – τρόπος πρόσληψης», (Κεφάλαιο Γ΄ «Σύστημα προσλήψεων στο δημόσιο τομέα») του παραπάνω νόμου (Ν. 2190/1994), υπήρχε αρχικά η παράγραφος 1, η οποία παράγραφος αναφέρει ποιοι φορείς υπάγονται στις διατάξεις του νόμου αυτού.

Εκεί αναφέρεται ότι υπάγονται στις διατάξεις του άρθρου αυτού όλοι οι φορείς του Δημοσίου. Έτσι αρχικά υπήχθησαν εκεί και οι ΤΟΕΒ και ΓΟΕΒ, αφού, όπως γνωρίζουμε, ανήκουν το δημόσιο.

**Δηλαδή:**

**Αρχικά, από το έτος 1994, το προσωπικό των ΓΟΕΒ υπήχθη-εντάχθηκε στον ΑΣΕΠ.**

Β) Αργότερα, με το νόμο 2527/1997 (ΦΕΚ 206/8-10-1997, Τεύχος Α΄), εξαιρούνται μόνον οι ΤΟΕΒ από τον ΑΣΕΠ κι όχι οι ΓΟΕΒ.

 Στον Νόμο με αριθμ. 2527/ 1997  (ΦΕΚ 206/8-10-1997, Τεύχος Α΄), στο Κεφάλαιο Α΄, Άρθρο 1 «Τροποποίηση και συμπλήρωση του άρθρου 14 του ν. 2190/1994), στην παράγρ. 7, στοιχείο ιστ΄, αναφέρει τα εξής:

  **«7. Στο τέλος της παρ. 2 του άρθρου 14 του ν. 2190/1994 προστίθενται περιπτώσεις ιστ΄, ιζ΄ και ιη΄**(=εξαίρεση από τις διατάξεις πρόσληψης μέσω ΑΣΕΠ)**, που έχουν ως εξής:**

**“ιστ. Το πάσης φύσεως προσωπικό των Τοπικών Οργανισμών Εγγείων Βελτιώσεων (Τ.Ο.Ε.B.)…”».**

**Δηλαδή:**

**Από το έτος 1997, το προσωπικό των ΤΟΕΒ εξαιρείται από τον ΑΣΕΠ.**

Γ) Αργότερα, δηλαδή από το 2009 (Ν. 3812/2009), ισχύει ισχύει ο επόμενος-μεταγενέστερος νόμος 3812/2009 (ΦΕΚ 234, Τεύχος Α΄, στις 28-12-2009) «Αναμόρφωση συστήματος προσλήψεων στο δημόσιο τομέα και άλλες διατάξεις», που ειδικότερα στο άρθρο 1, περίπτ. στ, αναφέρει τα εξής:

**«Οι διατάξεις των παραγράφων 1 και 2 του άρθρου 14 του ν. 2190/1994 (ΦΕΚ 28 Α΄), όπως ισχύουν, αντικαθίστανται ως ακολούθως:**

**«1. Στις διατάξεις των κεφαλαίων Α΄, Β΄ και Γ΄, όπως ισχύουν, υπάγονται όλοι οι φορείς του δημόσιου τομέα, όπως αυτός οριοθετείται με τις διατάξεις του άρθρου 1 παρ. 6 του ν. 1256/1982 (ΦΕΚ 65 Α΄) και τις μεταγενέστερες συμπληρώσεις του, πριν από την τροποποίηση του με το άρθρο 51 του ν. 1892/1990 (ΦΕΚ 101 Α΄). Στον κατά τα πιο πάνω δημόσιο τομέα και για την εφαρμογή των διατάξεων του παρόντος και μόνο υπάγονται επίσης:**

α. Η Προεδρία της Δημοκρατίας, ως προς το μόνιμο προσωπικό της.

β. Η Βουλή των Ελλήνων, ως προς το προσωπικό της, σύμφωνα με τα όσα ορίζει ο Κανονισμός της.

γ. Οι Οργανισμοί Τοπικής Αυτοδιοίκησης πρώτου και δεύτερου βαθμού και οι πάσης φύσεως επιχειρήσεις τους.

δ. Οι συνταγματικώς κατοχυρωμένες ή μη Ανεξάρτητες Διοικητικές Αρχές.

ε. Οι Τοπικές Ενώσεις Δήμων και Κοινοτήτων (Τ.Ε.Δ.Κ.), η Κεντρική Ένωση Δήμων και Κοινοτήτων Ελλάδος (Κ.Ε.Δ.Κ.Ε.) και η Ένωση Νομαρχιακών Αυτοδιοικήσεων

Ελλάδος (Ε.Ν.Α.Ε.).

**στ. Οι Τοπικοί Οργανισμοί Εγγείων Βελτιώσεων, ως προς το προσωπικό με σχέση εργασίας ιδιωτικού δικαίου αορίστου χρόνου».**

**Δηλαδή:**

**Από το έτος 2009, το προσωπικό μόνο των ΤΟΕΒ που έχει σχέση εργασίας Ιδιωτικού Δικαίου Αορίστου Χρόνου, υπάγεται στον ΑΣΕΠ.**

Για τους ΓΟΕΒ δεν υπήρξε κάποια άλλη μεταβολή, πέραν του αρχικού νόμου ειδικότερα στο Άρθρο 14 «Έκταση εφαρμογής – τρόπος πρόσληψης», (Κεφάλαιο Γ΄ «Σύστημα προσλήψεων στο δημόσιο τομέα») του παραπάνω νόμου (Ν. 2190/1994), υπήρχε αρχικά η παράγραφος 1, η οποία παράγραφος αναφέρει ποιοι φορείς υπάγονται στις διατάξεις του νόμου αυτού.

Οι ΓΟΕΒ δηλαδή, δεν περιλαμβάνονται σε κανέναν νόμο, μέχρι σήμερα, εξαίρεσής τους από τον ΑΣΕΠ.

Γι’ αυτό είναι και αίτημα των ΓΟΕΒ αυτό, πλην όμως δεν έγινε πράξη

Επομένως, οι ΓΟΕΒ παραμένουν το σύστημα προσλήψεων του ΑΣΕΠ.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*